b'\n_START_ARTICLE_\nKorgoth of Barbaria\n_START_SECTION_\nSezona 1 (2006)\n_START_PARAGRAPH_\nPilot - Korgoth je oku\xc5\xbeen z nevarnim parazitom, ki mu ga je podtaknil Gog-Ma-Gogg. Ta mu je pripravljen dati zdravilo le v primeru, \xc4\x8de mu Korgoth prinese\xc2\xa0\xc2\xbbZlati Goblin \xc4\x8cetrte Dobe\xc2\xab, ki je v lasti Specules-a, mo\xc4\x8dnega \xc4\x8darovnika. Korgoth odpotuje s skupino Gog-Ma-Gogg-ovih privr\xc5\xbeencev proti Specules-ovem gradu. Na poti se jim pripeti veliko naklju\xc4\x8dnih bojev in v enem izmed teh Korgoth tudi re\xc5\xa1i mlado dekle, ki je priklenjena na ubijalskem drevesu. Dekle postane njegova in nadaljujejo pot. Skupina dose\xc5\xbee grad, vendar z manj\xc5\xa1im \xc5\xa1tevilom posadke kot na za\xc4\x8detku. \xc4\x8carovnika ni v gradu in skupina sklepa da je umrl. Korgothovi spremljevalci za\xc4\x8dnejo ropati grad, medtem pa sam najde iskani goblin. Pri vsem tem, se \xc4\x8darovnik vrne in razlo\xc5\xbei, da je bil le na po\xc4\x8ditnicah. Specules ubije nakaj \xc4\x8dlanov skupine, nekaj pa jih samo onesposobi. Ko najde \xc5\xa1e Korgotha, ustvari po\xc5\xa1ast iz \xc5\xbeve\xc4\x8dilnega gumija. Korgoth z nekaj te\xc5\xbeavami uspe premagati po\xc5\xa1ast. Specules je prisiljen uporabiti vso svojo mo\xc4\x8d proti Korgothu, pri \xc4\x8demer po nesre\xc4\x8di ubije Korgothovo dekle. Korgoth vzame sve\xc4\x8dnik in ga zabije \xc4\x8darovniku v o\xc4\x8di. Kljub temu \xc4\x8darovnik pre\xc5\xbeivi in v mrtvem dekletovem telesu odleti stran. Korgoth se vrne h Gog-Ma-Gogg-u z Zlatim Goblinom in ta mu res da zdravilo za parazit, a tega je zelo veliko, saj bo moral Korgoth za popolno ozdravitev jemati neokusno zdravilo \xc5\xa1e kar nekaj \xc4\x8dasa.'